#  .

#  **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΒΑΔΕΩΝ**

 **Λιβαδειά 30 /7/2024**

**ΑΠΟΣΠΑΣΜΑ**

Από το πρακτικό της αριθμ.2024-22ης ΤΑΚΤΙΚΗΣ Συνεδρίασης –

 του Δημοτικού Συμβουλίου Λεβαδέων

**Αριθμός απόφασης 154**

**ΘΕΜΑ** : **Συζήτηση – ενημέρωση σχετικά με τα προβλήματα λειτουργίας του Γενικού Νοσοκομείου Λιβαδειάς. Έκδοση ψηφίσματος**

Στη Λιβαδειά σήμερα την 29η Ιουλίου 2024, ημέρα Δευτέρα και ώρα 20:00 , συνήλθε δια ζώσης σε  **τακτική** συνεδρίαση το Δημοτικό Συμβούλιο του Δήμου, μετά από την 14823/26-7-2024   έγγραφη πρόσκληση της Προέδρου του Δημοτικού Συμβούλου κας.Χέβα Αθανασίας (Νάνσυ), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >> (αντικατάσταση του άρθρου  67 του Ν.3852/2010) και του άρθρου 6 του Ν. 5056/ 2023 «Αναμόρφωση του συστήματος διακυβέρνησης ΟΤΑ α΄και β¨βαθμού, …..και λοιπές διατάξεις του Υπουργείου Εσωτερικών».

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 25 συμβούλων ήταν παρόντες οι παρακάτω αναφερόμενοι 18 δημοτικοί σύμβουλοι :

 **ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ )  | 1 | ΓΚΩΝΙΑΣ ΚΩΝΣΤΑΝΤΙΝΟΣ  |
|  | ΙΩΑΝΝΙΔΗΣ ΒΑΣΙΛΕΙΟΣ  | 2 | ΛΙΑΝΟΣ ΓΕΩΡΓΙΟΣ  |
|  | ΚΑΛΛΙΑΝΤΑΣΗΣ ΧΡΗΣΤΟΣ  | 3 | ΤΟΛΙΑΣ ΔΗΜΗΤΡΙΟΣ  |
|  | ΚΑΦΡΙΤΣΑΣ ΔΗΜΗΤΡΙΟΣ  |  4 | ΤΟΥΜΑΡΑΣ ΒΑΣΙΛΕΙΟΣ  |
|  | ΚΑΤΗΣ ΧΑΡΑΛΑΜΠΟΣ  | 5 | ΤΖΟΥΒΑΡΑΣ ΝΙΚΟΛΑΟΣ  |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  | 6 | ΜΗΤΑΣ ΑΛΕΞΑΝΔΡΟΣ  |
|  | ΠΛΙΑΚΟΣΤΑΜΟΣ ΚΩΝ/ΝΟΣ  | 7 | ΜΕΡΤΖΑΝΗΣ ΚΩΝ/ΝΟΣ  |
|  | ΠΟΛΥΤΑΡΧΟΥ ΛΟΥΚΑΣ  |   |  |
|  | ΤΖΑΘΑΣ ΓΕΩΡΓΙΟΣ |  | Οι οποίοι δεν προσήλθαν  |
|  | ΧΕΒΑ ΑΘΑΝΑΣΙΑ ( ΝΑΝΣΥ)  |  | αν και κλήθηκαν νόμιμα |
|  | ΤΑΓΚΑΛΕΓΚΑΣ ΙΩΑΝΝΗΣ  |  |  |
|  | ΔΗΜΟΥ ΙΩΑΝΝΗΣ  |  |  |
|  | ΚΑΛΟΓΡΗΑΣ ΑΘΑΝΑΣΙΟΣ  |  |  |
|  | ΜΙΧΑΣ ΔΗΜΗΤΡΙΟΣ |  |  |
|  | ΣΑΓΙΑΝΝΗΣ ΜΙΧΑΗΛ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ  |  |  |
|  | ΑΡΚΟΥΜΑΝΗΣ ΠΕΤΡΟΣ  |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |

 Στη συνεδρίαση παρευρέθηκε ο προσκληθείς δήμαρχος κ. Δημήτριος Καραμάνης .

 Στην συνεδρίαση δεν παρέστησαν οι Πρόεδροι των Δημοτικών Κοινοτήτων αν και κλήθηκαν νόμιμα με την αριθμ. πρωτ. 14693/25-7-2024 πρόσκληση της Προέδρου πλην της Προέδρου Δημοτικής Κοινότητας Λιβαδειάς κας Τσώκου..

 Η Πρόεδρος του Δημοτικού Συμβουλίου εισηγούμενη το μοναδικό θέμα της ημερήσιας διάταξης έδωσε το λόγο στον κ. Δήμαρχο.

 Λαμβάνοντας το λόγο ο κ. Δήμαρχος είπε :

# Καλωσορίζω τους βουλευτές που παραβρίσκονται , τον Διοικητή του Γ.Ν.Λιβαδειάς τον αν. Διοικητή Γ.Ν Θήβας , τους περιφερειακούς συμβούλους , τους εκπροσώπους των επαγγελματικών οργανώσεων, την εκπρόσωπο του συλλόγου εργαζομένων Γ.Ν Λιβαδειάς , τον Πρόεδρο του Εργατοϋπαλληλικού κέντρου Λιβαδειάς , τους πολιτευτές που ανταποκρίθηκαν στην πρόσκληση που τους απευθύναμε προκειμένου να συζητηθεί και να αναδειχθεί το θέμα της λειτουργίας του Γενικού Νοσοκομείου Λιβαδειάς.

 Έχουν προκληθεί και άλλες φορές αντίστοιχες συζητήσεις στο Δημοτικό Συμβούλιο και από τις προηγούμενες Δημοτικές Αρχές από τον δημοτικό σύμβουλο κ. Πλιακοστάμο , ο οποίος λόγω της επαγγελματικής του ιδιότητας και της μακρόχρονης δράσης επαγγελματικής στο Γ.Ν Λιβαδειάς στην ουσία είναι και ο άνθρωπος που μέσα σε αυτό εδώ το δημοτικό συμβούλιο έχει πάρα πολλές φορές αναδείξει ζητήματα που έχουν να κάνουν με λειτουργία των νοσοκομείο μας. Μετά από συμφωνία όλων των μελών του δημοτικού μας συμβουλίου ορίστηκε η σημερινή με μοναδικό θέμα συνεδρίαση και νομίζω ότι δεν κάναμε καθόλου λάθος, καθώς ότι έχει να κάνει με τη λειτουργία της υγείας καταρχάς είναι ένα πρώτη στο εξ ορισμού ζήτημα των υγείας είναι για όλους μας ,για εμάς για τις οικογένειές μας, για την ελληνική κοινωνία ένα ζήτημα πρώτης προτεραιότητας .Κατά δεύτερον στο πολιτικό σκηνικό διαπιστώνουμε, όλοι το παρακολουθούμε, και στην κεντρική πολιτική σκηνή ότι αυτό το θέμα μοιραία καταλαμβάνει τη σελίδες της δημοσιότητας και μάλιστα της πρώτης δημοσιότητα συχνά πυκνά είναι πολύ χαρακτηριστικό της και στις τελευταίες εκλογές , ήταν ένα κυρίαρχο αντικείμενο των ευρωεκλογών το ζήτημα της υγείας αναδείχθηκε σε όλες του τις διαστάσεις. Πολλές αποφάσεις των κατά καιρούς κυβερνήσεων έχουν επιφέρει αντιδράσεις στο δημόσιο διάλογο και μία γενικότερη δυσαρέσκεια στην ελληνική κοινωνία. Το δημοτικό συμβούλιο και οι αποφάσεις του δεν μπορούν να έχουν αποφασιστική σημασία για το συγκεκριμένο θέμα . Έχουμε αποστολή μας και χρέος να είναι πρώτη προτεραιότητα στη συνείδηση τη δικιά μας ,ως αιρετών αρχών της τοπικής αυτοδιοίκησης, η ανάδειξη του σχετικού θέματος . Εμείς είμαστε εδώ για να πιέσουμε με κάθε μέσο και με κάθε τρόπο προς την κατεύθυνση της καλυτέρευσης των δομών δημόσιες υγείας. Αυτός είναι ένας από τους ρόλους μας, οπωσδήποτε αν και όχι θεσμικός είναι σίγουρα πολιτικός ρόλος και είμαι πολύ χαρούμενος που η πρόσκληση που απευθύνθηκε σε όλους σας βρήκε ανταπόκριση και σήμερα ελπίζω και πιστεύω ότι θα γίνει ένας δημιουργικός διάλογος, αφενός για να αναδείξει τα οποία προβλήματα υπάρχουν ειδικά για τις δομές της πόλης και του νομού μας και αφετέρου να καταλήξει αυτός ο διάλογος σε συγκεκριμένες προτάσεις που στο τέλος θα αποτυπωθούν και θέλω να ελπίζω σε ένα ψήφισμα ομόφωνο το οποίο θα αποτυπώνει τα διάφορα προβλήματα και ζητήματα σε όλες τους τις διαστάσεις.

Ακολούθως η Πρόεδρος έδωσε το λόγο στον δημοτικό σύμβουλο κ. Πλιακοστάμο ο οποίος μεταξύ άλλων ανέφερε :

Η σημερινή κατάσταση της υγείας στην περιφερειακή ενότητα Βοιωτίας είναι με μία λέξη τραγική . Οι υγειονομικές δομές είναι απολύτως υποστελεχωμένες και συγκεκριμένα στα Νοσοκομεία Βοιωτίας. Ειδικότερα στο νοσοκομείο Λιβαδειάς όλα τα τμήματα, δεν υπάρχει τμήμα το οποίο αυτή τη στιγμή να έχει πληρότητα ιατρών, προκειμένου να διενεργούν εφημερίες παρά μόνο το παιδιατρικό τμήμα είναι σε θέση να το κάνει αυτό. Υπάρχουν συγκεκριμένα τμήματα που πάσχουν πάρα πολύ, όπως είναι η μονάδα του τεχνητού νεφρού , το χειρουργικό , το ακτινοδιαγνωστικό , το αναισθησιολογικό κ.λ.π. Ακολούθως ανέλυσε τα μεγάλα προβλήματα που προκύπτουν από την έλλειψη των ιατρών και του νοσοκομειακού προσωπικού στην εφημέρευση του νοσοκομείου. Κλείνοντας ζήτησε να γίνει δεκτό το ψήφισμα που κατέθεσε μέρος του οποίου είναι ο ρόλος της κυρίαρχης υγειονομικής μονάδας , δηλαδή να αναγνωριστεί και στην πράξη ο ρόλος του νοσοκομείου λιβαδειάς ως κυρίαρχη υγειονομική μονάδα, να ανακληθεί η απόφαση μετακίνησης της γιατρού που είναι στο νοσοκομείο Παμμακάριστος από την ίδια την είπε γιατί αυτή η δημιούργησε το πρόβλημα ή αν δεν θέλει να κάνει αυτό , να μας έρχονται χειρουργοί από τη Θήβας προκειμένου να καλύπτουν τις εφημερίες μας.

 Στη συνέχεια διανεμήθηκε το παρακάτω ψήφισμα

 Το Γενικό Νοσοκομείο Λιβαδειάς αποτελεί την κύρια οργανική υγειονομική μονάδα στην περιφερειακή ενότητα Βοιωτίας και ως τέτοια φέρει την ουσιαστική ευθύνη παροχής υπηρεσιών υγείας συνεπικουρούμενο από την αποκεντρωμένη μονάδα υγείας που είναι το Γενικό νοσοκομείο Θηβών. Τα τελευταία χρόνια συνεχίζεται και εντείνεται η προβληματική στελέχωσή του από ιατρονοσηλευτικό προσωπικό όπως και η υποχρηματοδότησή του, με αποτέλεσμα την προϊούσα απαξίωσή του και τη συνολική υγειονομική έκθεση του πληθυσμού αναφοράς του που είναι το σύνολο των πολιτών του νομού Βοιωτίας.

 Η Μονάδα Τεχνητού Νεφρού - Αιμοκάθαρσης, η οποία είναι και η μοναδική δημόσια υγειονομική δομή παροχής υπηρεσιών σε νεφροπαθείς σε όλο το Νομό Βοιωτίας, ενώ καλύπτει και περιοχές της Φθιώτιδας και Φωκίδας, στελεχώνεται μόνο από την Συντονίστρια Διευθύντρια και λειτουργεί πολύ καιρό με οριακό νοσηλευτικό προσωπικό.

 Έχουν παραιτηθεί δύο νεφρολόγοι και υπάρχει μια και μοναδική ιατρός για το σύνολο των χρονίως πασχόντων ασθενών.

 Το χειρουργικό τμήμα λειτουργεί πλέον μόνο με τρεις (3) γενικούς χειρουργούς, μετά την συνταξιοδότηση ενός χειρουργού και τη μετακίνηση μίας άλλης σε νοσοκομείο των Αθηνών. Το ίδιο ελλιπές παρουσιάζεται και το νοσηλευτικό προσωπικό. Το  αποτέλεσμα είναι τα δυσαναπλήρωτα κενά εφημερίας  που εξαναγκάζουν σε μείωσης έως και αναστολή των τακτικών χειρουργείων. Υπάρχουν πάνω από δέκα (10) ημέρες τον μήνα που δεν μπορούν να αντιμετωπιστούν τα επείγοντα  χειρουργικά περιστατικά και πρέπει αυτά να μετακινούνται σε τριτοβάθμια νοσοκομεία των Αθηνών.

Στο αναισθησιολογικό τμήμα παρά την κάλυψη και των τεσσάρων (4) οργανικών θέσεων,  ο αριθμός αυτός δεν επαρκεί για τις αυξημένες ανάγκες που υπάρχουν για  την πλήρη μηνιαία εφημέρευση. Και από το συγκεκριμένο τμήμα προκύπτουν 4 με 5 ημέρες χωρίς εφημερία αναισθησιολόγου.
 Στο ακτινοδιαγνωστικό τμήμα επί των πέντε (5) οργανικών θέσεων ιατρικού προσωπικού υπηρετούν μόνο δύο (2) ακτινολόγοι (εκ των οποίων ο ένας έχει συμπληρώσει το όριο συνταξιοδότησης και υπηρετεί με παρατάσεις που δίνονται), και επίσης στον αξονικό τομογράφο δεν υπάρχει εξειδικευμένος γιατρός για να τον λειτουργήσει. Υπάρχει σύμβαση με εξωτερικό ιδιώτη ακτινολόγο που γνωματεύει από απόσταση. Η δυνατότητα της απλής αλλά πολύ σπουδαίας εξέτασης του υπερηχογραφήματος δεν είναι εφικτή ούτε το πρωί αρκετές ημέρες τον μήνα.
 Το Δημοτικό Συμβούλιο του Δήμου Λεβαδέων, εκφράζει την έντονη διαμαρτυρία του για την κατάσταση στην οποία έχει περιέλθει το Νοσοκομείο Λιβαδειάς.

 Προτείνει:
- Την άμεση και μαζική επαναπροκήρυξη όλων των κενών οργανικών θέσεων κάθε ειδικότητας  σε βαθμό τουλάχιστον Επιμελητή Α’ ή και Διευθυντή μετά από άγονες προκηρύξεις προκειμένου να προκύψει ξεκάθαρο οικονομικό κίνητρο.

- Την κατά προτεραιότητα στελέχωση του νοσοκομείου Λιβαδειάς με τις ειδικότητες πρωτίστως του νεφρολόγου, παθολόγου και  ακτινολόγου, ώστε το νοσοκομείο Λιβαδειάς  να είναι κατά το μέτρο του εφικτού,  άρτια στελεχωμένο ώστε να υπηρετεί το ρόλο του ως κυρίως οργανική μονάδα στην περιφερειακή ενότητα Βοιωτίας όπως αυτό προβλέπεται και καταστατικά.

- Άμεση κάλυψη της θέσης του γενικού  χειρουργού στο χειρουργικό τμήμα του νοσοκομείου Λιβαδειάς, είτε με ανάκληση της απόφασης μετακίνησης της χειρουργού από την 5η ΥΠΕ, είτε με μετακίνηση χειρουργού από όμορο νοσοκομείο όπου διαπιστωμένα υπάρχει ήδη μειωμένη παραγωγή χειρουργικού έργου αφού πολλοί πολίτες προτιμούν την εξυπηρέτησή τους από το νοσοκομείο Λιβαδειάς  ή από μετακίνηση  από οποιαδήποτε άλλη υγειονομική δομή της 5ης ΥΠΕ.

- Καμία περαιτέρω μετακίνηση ιατρού, νοσηλευτή ή διοικητικού από το Νοσοκομείο Λιβαδειάς.

- Επιστροφή όλων των νοσηλευτών που μετακινήθηκαν από το νοσοκομείο Λιβαδειάς σε περιφερειακά ιατρεία και στήριξη του υπάρχοντος νοσηλευτικού προσωπικού για να μπορεί να κάνει χρήση ρεπό και τακτικών αδειών.

- Διασύνδεση του Νοσοκομείου Λιβαδειάς με τριτοβάθμιο Νοσοκομείο Αθηνών.

-   Το να δοθούν σοβαρά διαχρονικά κίνητρα στους γιατρούς, προκειμένου να μην κηρύσσονται άγονοι οι προκηρύξεις των προσλήψεων και συγκεκριμένα:
α. Επιδότηση εισιτηρίων ή καυσίμων αυτοκινήτου.
β. Επιδότηση για την παρακολούθηση συνεδρίων, σεμιναρίων για την επιστημονική επάρκεια τους.

γ. Να επιτρέπεται η επιδότηση των μισθωμάτων των οικιών που μισθώνονται από γιατρούς, από κονδύλια των Ο.Τ.Α.
δ. Να υπάρχει η δυνατότητα άμεσης μετάθεσης του/της συζύγου, σε περίπτωση που είναι δημόσιος λειτουργός, στον τόπο παροχής υπηρεσιών του γιατρού.

 Υποστηρίζει πλήρως την επιχειρηματολογία και τις λύσεις που προτείνονται από τον σύλλογο γιατρών και τον σύλλογο των εργαζομένων του Γενικού Νοσοκομείου Λιβαδειάς, καθώς και από τον Πρόεδρο του Ιατρικού Συλλόγου Λιβαδειάς.

 Δεν νοείται και είναι πέραν πάσης σοβαρής λογικής το Γενικό Νοσοκομείο Λιβαδειάς που αποτελεί την κύρια οργανική μονάδα της Περιφερειακής Ενότητας Βοιωτίας, να είναι υποστελεχωμένο υποβάλλοντας σε κίνδυνο την ασφάλεια της υγείας των νοσηλευομένων, καθώς επίσης και την μη εξυπηρέτηση των προσερχόμενων ασθενών, που σε πολλές περιπτώσεις η νοσηλεία τους θα πρέπει να είναι άμεση. Οι  εξαντλητικές εφημερίες των γιατρών και του νοσηλευτικού προσωπικού όπως αυτές διενεργούνται καθημερινά είναι επισφαλείς και ενέχουν τον κίνδυνο σημαντικών λαθών.
 Τέλος, το Δημοτικό Συμβούλιο, δηλώνει ότι βρίσκεται σε επαγρύπνηση για την με κάθε μέσο διεκδίκηση των δίκαιων αιτημάτων των νοσοκομειακών γιατρών και του συλλόγου εργαζομένων του Γενικού Νοσοκομείου Λιβαδειάς.
 Να προβεί στην κατάθεση του ψηφίσματος στο Υπουργείο Υγείας και στην 5η ΥΠΕ.

 Στη συνέχεια δόθηκε ο λόγος στον Διοικητή του νοσοκομείου Λιβαδειάς κ. Τριανταφύλλου ο οποίος μεταξύ άλλων είπε :

Ονομάζομαι Νίκος Τριανταφύλλου διοικητής του νοσοκομείου λιβαδειάς κάποιους από εσάς γνωρίζω κάποιες άλλους όχι, χαίρομαι πάρα πολύ που βρίσκομαι απόψε ανάμεσά σας .Η υγεία και η παιδεία είναι δύο τομείς οι οποίοι δεν έχουν χρώμα και πρέπει να μας ενώνουνε και αυτό επιβεβαιώνεται όταν κάποιος έρχεται στα επείγοντα δεν κοιτάνε να δούνε ούτε τι κομματική προέλευση έχει ούτε την κοινωνική προέλευση έχει, άρα είναι προς όφελος όλων μας να έχουμε ένα ισχυρό δημόσιο σύστημα υγείας γιατί όταν έχεις κάτι ισχυρό ο ανταγωνισμός είναι προς τα πάνω και όχι προς τα κάτω . Αυτή τη στιγμή για να προσληφθούν γιατροί μάλλον για να στελεχωθούν τα νοσοκομεία τα δημόσια με γιατρούς υπάρχουν τρεις δυνατότητες η μία είναι μέσω προκηρύξεων ΑΣΕΠ μόνιμων ιατρών του ΕΣΥ, η δεύτερη είναι μέσο επικουρικών γιατρών επικουρικός ο όρος αναφέρεται στο ότι είναι και συγκεκριμένο χρονικό διάστημα το οποίο ανανεώνεται και έχει να κάνει με τις οικονομικές δυνατότητες του νοσοκομείου και ο τρίτος τρόπος ο οποίος είναι μια ασφαλής εμβαλλωματική λύση και είναι μέσω απόδειξης παροχής υπηρεσιών υγείας, δηλαδή κάποιος ο οποίος είναι ιδιώτης παρέχει υπηρεσίες στο νοσοκομείο όταν του ζητηθεί.

 Στη συνέχεια ανέλυσε τις ενέργειες που έχει προβεί για την κάλυψη των κενών θέσεων και τις δυσκολίες που αντιμετωπίζει στον τομέα αυτόν.

Τόνισε ότι αυτό που θα πρέπει να προβληματίσει όλους είναι ότι πλέον βγαίνουν προκηρύξεις για μόνιμο προσωπικό , αλλά σε ένα πολύ μεγάλο ποσοστό είναι άγονες και τι σημαίνει άγονη, σημαίνει ότι δυστυχώς δεν υπάρχει ενδιαφέρον , και το γεγονός ότι βγαίνει άγονη κάτι σημαίνει και δεν είναι μόνο τοπικό είναι ευρύτερο το φαινόμενο. Τόνισε ότι είναι πρόθυμος να παράξει κάθε δυνατή ενέργεια, προκειμένου να μειωθούν τα όποια προβλήματα αντιμετωπίζουν τα νοσοκομεία του νομού.

 Ο λόγος δόθηκε στον επικεφαλή της παράταξης «ΣΥΜΦΩΝΙΑ ΠΡΟΟΠΤΙΚΗΣ» δημοτικό σύμβουλο κ. Ταγκαλέγκα Ιωάννη, ο οποίος αναφέροντας περιστατικά από την εμπειρία του ως γιατρός και ως περιφερειακός σύμβουλος ,μεταξύ άλλων είπε ότι όλοι έχουμε ευθύνη για την καλυτέρευση των συνθηκών λειτουργίας των νοσοκομείων και φυσικά τόνισε ότι δεν είναι μόνο το πρόβλημα της έλλειψης προσωπικού στο οποίο δεν είναι και εύκολο εμείς ως τοπικές αρχές να δώσουμε κίνητρα, διότι δεν υπάρχουν νομοθετικές ρυθμίσεις για να μπορούν να ξεκλειδώσουν τα ταμεία των δήμων ή της περιφέρειας .Είναι ένα πρόβλημα που δεν μπορεί να λυθεί με μια συνεδρίαση ούτε με ένα ψήφισμα . Πρότεινε να τεθεί το θέμα στην ΚΕΔΕ από όλους τους δημάρχους για μια κοινή δράση . Πέραν των άλλων από το ίδιο το σύστημα δημιουργούνται ανισότητες όσον αφορά την προσφερόμενη εργασία και την αντίστοιχη μισθοδοσία. Τέλος είπε ότι τα δυο νοσοκομεία μοιράζονται ένα προϋπολογισμό και θέλουμε να έχουν και τα δυο την απόλυτη λειτουργικότητα που θα μπορούσε να έχει ένα δευτεροβάθμιο νοσοκομείο και επιπλέον λειτουργώντας τοπικιστικά και μόνο δεν επιδιώξαμε μία τριτοβάθμια υγειονομική μονάδα εντός του νομού .Τέλος δήλωσε ότι η παράταξή του θα ψηφίσει ΛΕΥΚΟ.

Ακολούθως η επικεφαλής της παράταξης «ΛΑΪΚΗ ΣΥΣΠΕΙΡΩΣΗ» κα Γερονικολού Λαμπρινή έλαβε το λόγο και είπε μεταξύ άλλων δεν έρχεται πρώτη φορά στο δημοτικό συμβούλιο το εν λόγω θέμα ,εγώ και από την προηγούμενη θητεία θυμάμαι τουλάχιστον τέσσερις φορές και λόγω της πανδημίας να έχουμε κάνει αντίστοιχη κουβέντα στην οποία έχουμε αναπτύξει και έχουμε αναφερθεί τόσες φορές στις ελλείψεις του νοσοκομείου Πλέον ερχόμαστε και απλώς σε κάθε επόμενη συνεδρίαση διαπιστώνουμε ότι το νοσοκομείο διολισθαίνει σε ακόμα χειρότερη κατάσταση από αυτήν που ήταν πριν. Κάποια απ αυτά πράγματα επιβεβαιώθηκαν και από τους άλλες τοποθετήσεις .Το θέμα κύριε δήμαρχε επειδή το πιάσατε νωρίτερα είναι αμιγώς πολιτικό είναι καθαρά πολιτικό είναι ζήτημα κεντρικής πολιτικής το γεγονός ότι εδώ και δεκαετίες διαμορφώνεται μία κατάσταση υποχρηματοδότησης της δημόσιας υγείας την οποία όλοι εδώ την έχουνε στην ουσία την ανέφεραν στις τοποθετήσεις τους, γιατί είναι πραγματικό γεγονός, είναι αδιαμφισβήτητο ότι όσο συνεχίζουμε σε αυτή την πολιτική την οποία καλώς κακώς και η σημερινή κυβέρνηση ακολουθεί και η προηγούμενες κυβερνήσεις ακολούθησαν τόσο πιο πολύ θα διολισθαίνει το ζήτημα . Όλοι εδώ οι άνθρωποι που είμαστε στην διοίκηση πάρα πολλά χρόνια που ο καθένας στον τομέα του που είναι εκλεγμένος στο σωματείο του ή το σύλλογό του , σκοπός μας δεν είναι να ανεβάσουμε τους μισθούς των γιατρών να διεκδικήσουμε προσλήψεις σε αυτή τη βάση και τα λοιπά ή να ανακατέψουμε τις εφημερίες του νοσοκομείου της Θήβας ή να κλείσει το ένα είναι να κλείσει το άλλο ή να ανακατέψουμε τις εφημερίες των ιατρών για να τα βγάλουμε πέρα διαχειριστικά και μόνο. Τέλος δήλωσε ότι υιοθετεί πλήρως τις προτάσεις του συλλόγου εργαζομένων του νοσοκομείου Λιβαδειάς έτσι όπως αυτές αποτυπώθηκαν από την Πρόεδρό του και ότι θα καταψηφίσουν ως παράταξη το προτεινόμενο ψήφισμα.

Ακολούθησαν τοποθετήσεις όλων των προσκληθέντων που παραβρέθηκαν στη συνεδρίαση οι απόψεις και προτάσεις των οποίων αναλυτικά αναγράφονται στα απομαγνητοφωνημένα πρακτικά.

Τέλος τοποθετήθηκε και ο Πρόεδρος του Ιατρικού Συλλόγου Λιβαδειάς κ. Κρίκος ο οποίος μεταξύ άλλων ανέφερε:

Εδώ και πολύ καιρό συζητάμε το τα προβλήματα του νοσοκομείου λιβαδειάς απλώς σήμερα τα προβλήματα δεν είναι τα ίδια και δυστυχώς δεν αφορούν μόνο το νοσοκομείο Λιβαδειάς .Πρώτα από όλα χθες ψηφίστηκε το άρθρο 65 του νόμου για την ψυχική υγεία και πλέον εντέλει τους γιατρούς του ιδιωτικού τομέα αν λείπει στο νοσοκομείο Λιβαδειάς να εφημερεύουν στο νοσοκομείο και σε περίπτωση άρνησης να το κάνουνε γιατροί του ΕΟΠΥ χάνουνε τη σύμβαση τους με τον ΕΟΠΥ οι γιατροί που έχουν ηλεκτρονική συνταγογράφηση χάνουν την ηλεκτρονική συνταγογράφηση . Εχει κριθεί σχεδόν αντισυνταγματικό από την επιτροπή της Βουλής, είμαστε σε διεργασίες να καταργηθεί αυτό το πράγμα , αλλά αυτό που θέλω να ξέρετε είναι ότι δεν αφορά μόνο το νοσοκομείο Λιβαδειάς το πρόβλημα αφορά όλη την Ελλάδα. Υπάρχει πρόβλημα η δημόσια υγεία είναι η υπό κατάρρευση το παραδέχεται και ο υπουργός υγείας . Αυτό που υπάρχει τώρα συγκριτικά με παλιά είναι ότι αυτό το σύστημα πέφτει και πρέπει αυτή την κατάρρευση σε κάποιον να τη χρεώσουν. Θα τη χρεώσουμε στους ιδιότητες γιατρούς που δεν το καλύπτουν, θα τη χρεώσουμε στους γιατρούς που δεν πάνε από το κέντρο υγείας Αλιάρτου στην Άμφισσα να εφημερεύσουνε μετά να πάνε στο Δίστομο, ύστερα λίγο στα επείγοντα της Λιβαδειάς και να ξαναγυρίσουνε στη Θήβα .Να το χρεώσουμε στους συναδέλφους του νοσοκομείου που δεν κάνουν καλά τη δουλειά τους και μέσα από δικαστικές αποφάσεις και όλα τα υ υπόλοιπα έχουν ξεκινήσει δικηγορικά γραφεία και ασχολούνται με όλα τα ασφαλιστικά μέτρα ψάχνουμε όπως είπα σε μία πρόσφατη συνέντευξή μου το μουτζούρη και οι γιατροί κύριοι δεν έχουμε σκοπό να πάρουμε το μουτζούρη .Αυτό θέλω να γίνει κατανοητό και να μεταφερθεί αυτό που είπε σήμερα μία συνάδελφος και μου άρεσε πάρα πολύ και θα το διαβάσω ακριβώς όπως το είπε ότι η ευθύνη του ιατρού είναι προς τον ασθενή και όχι προς το σύστημα υγείας . Το σύστημα υγείας είναι άλλοι που πρέπει να καθορίζουν τους όρους και τις προδιαγραφές .Ο ασθενής λοιπόν αξίζει μία αξιοπρεπή αντιμετώπιση από την κατάλληλη ειδικότητα κύριε Δήμαρχε είπατε ότι είχατε προσωπική εμπειρία Συνάδερφοι με εμπειρία καλύπτουμε με παραποίηση ειδικότητας άλλα τμήματα μπορεί να είναι άξιος ο συνάδελφος όταν θα πάει όμως στο δικαστήριο ο συνάδελφος εκεί πρέπει να αποδείξει την αξιοσύνη του . Καλύπτει οικειοθελώς ιδιώτης νεφρολόγος στην στη δημόσια δομή γιατί ξέρετε όταν θα καταρρεύσει δημόσια δομή του νεφρολογικού και η ιδιωτική δομή καταρρέει γιατί βάση νόμου οφείλει να υπάρχει δημόσια . Μπήκα στη διαύγεια να δω τι γίνεται ρε παιδί μου έχουμε προκηρύξει τόσο πολλές θέσεις και κηρύχτηκαν όλες άγονες. Ο Έλληνας γιατρός του δημοσίου που στήριξε στον κορωνοϊό όλο το σύστημα .Ο ιδιώτης αυτός που θα ρθει στη Λιβαδειά να πάρει και τη γυναίκα του μαζί αν είναι δημόσιος υπάλληλος να γίνει επιδότηση εισιτηρίων , επιδότηση με τιμολόγιο της βενζίνης του γιατρού που έρχεται γιατί διαμένουν συνήθως στην Αθήνα, γιατί η γυναίκα του δουλεύει εκεί γιατί εκεί έχει τις υποχρεώσεις του. Επιδότηση συνεδρίων για επιστημονική τέλος πάντων επάρκεια στους συναδέλφους . Διασύνδεση του νοσοκομείου με τριτοβάθμιο νοσοκομείο για γρηγορότερες διαγνώσεις. Πραγματική μοριοδότηση τέκνων για εισαγωγή των παιδιών του που θα ρθουν εδώ πέρα σε άγονο (τόπο) . Το επίδομα αγόνου είναι 400€. Θέλετε κι άλλες προστάσεις ας αφήσω θα πάει γιατί τελείωσα λοιπόν ξαναλέω και πάλι μη βάλετε κόκκινη πράσινη κίτρινη κάρτα κόκκινη πράσινη κίτρινη κάρτα των νοσοκομείο .Δυστυχώς εγώ έφυγα το 2012 από κει μακάρι να χα κάνει λάθος θεώρησα ότι το σύστημα καταρρέει και έφυγα μπορεί να έχω ιδιωτικό ιατρείο και να δουλεύω πάρα πολύ καλά. Δεν υπάρχει ιδιώτης στη Λιβαδειά που μπορεί να προσφέρει υπηρεσίες υγείας και να μη θέλει να δουλέψει στο νοσοκομείο Λιβαδειάς. Δεν στηρίζεται όμως στο νοσοκομείο ακόμα και να ανέβω να κάνω και δύο και τρεις και χωρίς να πληρωθώ εφημερίες για να καλύψω τον φίλο και συνάδελφο γιατρό αν χρειαστεί να πάρει τηλέφωνο να το κάνω, δεν γίνεται όμως έτσι δημόσια υγεία στην περιφέρεια.

Στο σημείο αυτό αποχώρησε ο επικεφαλής της παράταξης «ΣΥΜΦΩΝΙΑ ΠΡΟΟΠΤΙΚΗΣ» δημοτικός σύμβουλος κ. Ταγκαλέγκας Ιωάννης.

Ακολούθως η Πρόεδρος του Δημοτικού Συμβουλίου ζήτησε από τα μέλη του να ψηφίσουν :

ΥΠΕΡ ψήφισαν οι δημοτικοί σύμβουλοι κ.κ. 1 )Αγνιάδης Παναγιώτης 2) Ιωαννίδης Βασίλειος,3)Καλλιαντάσης Χρήστος 4) Καφρίτσας Δημήτριος 5) Κατής Χαράλαμπος 6)Πλιακοστάμος Κων/νος, 7) Παπαβασιλείου Αικατερίνη, 8)Πολυτάρχου Λουκάς , 9) Τζάθας Γεώργιος 10)Χέβα Αθανασία

ΛΕΥΚΟ ψήφισαν οι δημοτικοί σύμβουλοι κ.κ. 1) Δήμου Ιωάννης 2) Μίχας Δημήτριος 3) Σαγιάννης Μιχαήλ 4) Καλογρηάς Αθανάσιος

Κατά ψήφισαν οι δημοτικοί σύμβουλοι κ.κ 1) Γερονικολού Λαμπρινή 2) Αρκουμάνης Πέτρος 3) Κοτρόγιαννος Γεώργιος.

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις των υπ΄αριθμ 375/2022 (ΑΔΑ: Ψ42Π46ΜΤΛ6-4ΙΓ) και 98/2024 (9ΝΚ846ΜΤΛ6-Π6Λ) εγκυκλίων του ΥΠ.ΕΣ. με τίτλο «Λειτουργία Δημοτικού Συμβουλίου»
* τις διατάξεις του άρθρου 5 του Ν. 5056/2023 (τροποποίηση του άρθρου 67 του ν. 3852/2010
* τις διατάξεις της παρ. 2 του άρθρου 17 του ν. 3870/2010 όπως ισχύει μετά την τροποποίησή του με το άρθρο 44 του ν. 5047/2023 ( ΦΕΚ Α΄ 147)
* Το σχέδιο ψηφίσματος.
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην συνεδρίαση
* Την μεταξύ των μελών του συζήτηση σύμφωνα με τα πρακτικά,

 Το Δημοτικό Συμβούλιο του Δήμου Λεβαδέων εγκρίνει την έκδοση του κατωτέρω ψηφίσματος:

Το Γενικό Νοσοκομείο Λιβαδειάς αποτελεί την κύρια οργανική υγειονομική μονάδα στην περιφερειακή ενότητα Βοιωτίας και ως τέτοια φέρει την ουσιαστική ευθύνη παροχής υπηρεσιών υγείας συνεπικουρούμενο από την αποκεντρωμένη μονάδα υγείας που είναι το Γενικό νοσοκομείο Θηβών. Τα τελευταία χρόνια συνεχίζεται και εντείνεται η προβληματική στελέχωσή του από ιατρονοσηλευτικό προσωπικό όπως και η υποχρηματοδότησή του, με αποτέλεσμα την προϊούσα απαξίωσή του και τη συνολική υγειονομική έκθεση του πληθυσμού αναφοράς του που είναι το σύνολο των πολιτών του νομού Βοιωτίας.

 Η Μονάδα Τεχνητού Νεφρού - Αιμοκάθαρσης, η οποία είναι και η μοναδική δημόσια υγειονομική δομή παροχής υπηρεσιών σε νεφροπαθείς σε όλο το Νομό Βοιωτίας, ενώ καλύπτει και περιοχές της Φθιώτιδας και Φωκίδας, στελεχώνεται μόνο από την Συντονίστρια Διευθύντρια και λειτουργεί πολύ καιρό με οριακό νοσηλευτικό προσωπικό.

 Έχουν παραιτηθεί δύο νεφρολόγοι και υπάρχει μια και μοναδική ιατρός για το σύνολο των χρονίως πασχόντων ασθενών.

 Το χειρουργικό τμήμα λειτουργεί πλέον μόνο με τρεις (3) γενικούς χειρουργούς, μετά την συνταξιοδότηση ενός χειρουργού και τη μετακίνηση μίας άλλης σε νοσοκομείο των Αθηνών. Το ίδιο ελλιπές παρουσιάζεται και το νοσηλευτικό προσωπικό. Το  αποτέλεσμα είναι τα δυσαναπλήρωτα κενά εφημερίας  που εξαναγκάζουν σε μείωσης έως και αναστολή των τακτικών χειρουργείων. Υπάρχουν πάνω από δέκα (10) ημέρες τον μήνα που δεν μπορούν να αντιμετωπιστούν τα επείγοντα  χειρουργικά περιστατικά και πρέπει αυτά να μετακινούνται σε τριτοβάθμια νοσοκομεία των Αθηνών.

Στο αναισθησιολογικό τμήμα παρά την κάλυψη και των τεσσάρων (4) οργανικών θέσεων,  ο αριθμός αυτός δεν επαρκεί για τις αυξημένες ανάγκες που υπάρχουν για  την πλήρη μηνιαία εφημέρευση. Και από το συγκεκριμένο τμήμα προκύπτουν 4 με 5 ημέρες χωρίς εφημερία αναισθησιολόγου.
 Στο ακτινοδιαγνωστικό τμήμα επί των πέντε (5) οργανικών θέσεων ιατρικού προσωπικού υπηρετούν μόνο δύο (2) ακτινολόγοι (εκ των οποίων ο ένας έχει συμπληρώσει το όριο συνταξιοδότησης και υπηρετεί με παρατάσεις που δίνονται), και επίσης στον αξονικό τομογράφο δεν υπάρχει εξειδικευμένος γιατρός για να τον λειτουργήσει. Υπάρχει σύμβαση με εξωτερικό ιδιώτη ακτινολόγο που γνωματεύει από απόσταση. Η δυνατότητα της απλής αλλά πολύ σπουδαίας εξέτασης του υπερηχογραφήματος δεν είναι εφικτή ούτε το πρωί αρκετές ημέρες τον μήνα.
 Το Δημοτικό Συμβούλιο του Δήμου Λεβαδέων, εκφράζει την έντονη διαμαρτυρία του για την κατάσταση στην οποία έχει περιέλθει το Νοσοκομείο Λιβαδειάς.

 Προτείνει:
- Την άμεση και μαζική επαναπροκήρυξη όλων των κενών οργανικών θέσεων κάθε ειδικότητας  σε βαθμό τουλάχιστον Επιμελητή Α’ ή και Διευθυντή μετά από άγονες προκηρύξεις προκειμένου να προκύψει ξεκάθαρο οικονομικό κίνητρο.

- Την κατά προτεραιότητα στελέχωση του νοσοκομείου Λιβαδειάς με τις ειδικότητες πρωτίστως του νεφρολόγου, παθολόγου και  ακτινολόγου, ώστε το νοσοκομείο Λιβαδειάς  να είναι κατά το μέτρο του εφικτού,  άρτια στελεχωμένο ώστε να υπηρετεί το ρόλο του ως κυρίως οργανική μονάδα στην περιφερειακή ενότητα Βοιωτίας όπως αυτό προβλέπεται και καταστατικά.

- Άμεση κάλυψη της θέσης του γενικού  χειρουργού στο χειρουργικό τμήμα του νοσοκομείου Λιβαδειάς, είτε με ανάκληση της απόφασης μετακίνησης της χειρουργού από την 5η ΥΠΕ, είτε με μετακίνηση χειρουργού από όμορο νοσοκομείο όπου διαπιστωμένα υπάρχει ήδη μειωμένη παραγωγή χειρουργικού έργου αφού πολλοί πολίτες προτιμούν την εξυπηρέτησή τους από το νοσοκομείο Λιβαδειάς  ή από μετακίνηση  από οποιαδήποτε άλλη υγειονομική δομή της 5ης ΥΠΕ.

- Καμία περαιτέρω μετακίνηση ιατρού, νοσηλευτή ή διοικητικού από το Νοσοκομείο Λιβαδειάς.

- Επιστροφή όλων των νοσηλευτών που μετακινήθηκαν από το νοσοκομείο Λιβαδειάς σε περιφερειακά ιατρεία και στήριξη του υπάρχοντος νοσηλευτικού προσωπικού για να μπορεί να κάνει χρήση ρεπό και τακτικών αδειών.

- Διασύνδεση του Νοσοκομείου Λιβαδειάς με τριτοβάθμιο Νοσοκομείο Αθηνών.

-   Το να δοθούν σοβαρά διαχρονικά κίνητρα στους γιατρούς, προκειμένου να μην κηρύσσονται άγονοι οι προκηρύξεις των προσλήψεων και συγκεκριμένα:
α. Επιδότηση εισιτηρίων ή καυσίμων αυτοκινήτου.
β. Επιδότηση για την παρακολούθηση συνεδρίων, σεμιναρίων για την επιστημονική επάρκεια τους.

γ. Να επιτρέπεται η επιδότηση των μισθωμάτων των οικιών που μισθώνονται από γιατρούς, από κονδύλια των Ο.Τ.Α.
δ. Να υπάρχει η δυνατότητα άμεσης μετάθεσης του/της συζύγου, σε περίπτωση που είναι δημόσιος λειτουργός, στον τόπο παροχής υπηρεσιών του γιατρού.

 Υποστηρίζει πλήρως την επιχειρηματολογία και τις λύσεις που προτείνονται από τον σύλλογο γιατρών και τον σύλλογο των εργαζομένων του Γενικού Νοσοκομείου Λιβαδειάς, καθώς και από τον Πρόεδρο του Ιατρικού Συλλόγου Λιβαδειάς.

 Δεν νοείται και είναι πέραν πάσης σοβαρής λογικής το Γενικό Νοσοκομείο Λιβαδειάς που αποτελεί την κύρια οργανική μονάδα της Περιφερειακής Ενότητας Βοιωτίας, να είναι υποστελεχωμένο υποβάλλοντας σε κίνδυνο την ασφάλεια της υγείας των νοσηλευομένων, καθώς επίσης και την μη εξυπηρέτηση των προσερχόμενων ασθενών, που σε πολλές περιπτώσεις η νοσηλεία τους θα πρέπει να είναι άμεση. Οι  εξαντλητικές εφημερίες των γιατρών και του νοσηλευτικού προσωπικού όπως αυτές διενεργούνται καθημερινά είναι επισφαλείς και ενέχουν τον κίνδυνο σημαντικών λαθών.
 Τέλος, το Δημοτικό Συμβούλιο, δηλώνει ότι βρίσκεται σε επαγρύπνηση για την με κάθε μέσο διεκδίκηση των δίκαιων αιτημάτων των νοσοκομειακών γιατρών και του συλλόγου εργαζομένων του Γενικού Νοσοκομείου Λιβαδειάς.
 Να προβεί στην κατάθεση του ψηφίσματος στο Υπουργείο Υγείας και στην 5η ΥΠΕ.

ΛΕΥΚΟ ψήφισαν οι δημοτικοί σύμβουλοι κ.κ. 1) Δήμου Ιωάννης 2) Μίχας Δημήτριος 3) Σαγιάννης Μιχαήλ 4) Καλογρηάς Αθανάσιος

Κατά ψήφισαν οι δημοτικοί σύμβουλοι κ.κ 1) Γερονικολού Λαμπρινή 2) Αρκουμάνης Πέτρος 3) Κοτρόγιαννος Γεώργιος.

**Η απόφαση πήρε τον αριθμό 154**

**Η Πρόεδρος του Δ.Σ.**

 **ΧΕΒΑ ΑΘΑΝΑΣΙΑ ( ΝΑΝΣΥ)**

 **ΤΑ ΜΕΛΗ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ )  |   |  ΠΙΣΤΟ ΑΠΟΣΠΑΣΜΑ  |
|  | ΙΩΑΝΝΙΔΗΣ ΒΑΣΙΛΕΙΟΣ  |  |  Λιβαδειά αυθημερόν |
|  | ΚΑΛΛΙΑΝΤΑΣΗΣ ΧΡΗΣΤΟΣ  |  |  Ο Δήμαρχος Λεβαδέων |
|  | ΚΑΦΡΙΤΣΑΣ ΔΗΜΗΤΡΙΟΣ  |  |  |
|  | ΚΑΤΗΣ ΧΑΡΑΛΑΜΠΟΣ  |  |  |
|  |  ΠΛΙΑΚΟΣΤΑΜΟΣ ΚΩΝ/ΝΟΣ  |  | ΔΗΜΗΤΡΙΟΣ Κ. ΚΑΡΑΜΑΝΗΣ |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  |  |  |
|  | ΠΟΛΥΤΑΡΧΟΥ ΛΟΥΚΑΣ  |  |  |
|  | ΤΖΑΘΑΣ ΓΕΩΡΓΙΟΣ  |  |  |
|  | ΔΗΜΟΥ ΙΩΑΝΝΗΣ  |  |  |
|  | ΚΑΛΟΓΡΗΑΣ ΑΘΑΝΑΣΙΟΣ  |  |  |
|  | ΜΙΧΑΣ ΔΗΜΗΤΡΙΟΣ |  |  |
|  | ΣΑΓΙΑΝΝΗΣ ΜΙΧΑΗΛ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ |  |  |
|  | ΑΡΚΟΥΜΑΝΗΣ ΠΕΤΡΟΣ  |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |